เป็นประจำเดือนหายวันที่20และมีเพศสัมพันธ์ตั้งแต่วันที่21-23และได้กินยาคุมฉุกเฉินไป2ครั้งพอมาวันที่28มีเลือดไหลนิดหน่อยและวันที่29มีไหลเป็นจำนวนมากเกิดจากอะไรหรอคะจะมีครรภ์หรือป่าวคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปแต่หากเลย 7 วันไปแล้ว โอกาสที่จะตั้งครรภ์นั้นมีได้ โดยหากได้ทานยาไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกในวันที่ 28 พ.ค. น่าจะเป็นเลือดที่เกิดจากผลของยาคุมฉุกเฉินที่ได้ทานไปในช่วงวันที่ 21-23 พ.ค.ได้ ไม่ได้เป็นประจำเดือน เพราะประจำเดือนเพิ่งหมดไปไม่นานค่ะ สำหรับเลือดที่เกิดจากผลของยานั้น อาจมีปริมาณมากหรือน้อยก็ได้ อาจออกไม่กี่วัน หรือหลายวันก็ได้ค่ะ ซึ่งไม่ได้ถือว่ามีอันตรายอะไร แนะนำควรสังเกตเลือดที่ออกไปก่อน หากออกไม่เกิน 7 วัน ก็ไม่ได้ถือว่าผิดปกติอะไร และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะ แต่หากจะให้แน่นอน ก็อาจต้องตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับประจำเดือนในรอบต่อไปนั้น ก็อาจมาช้ากว่าปกติได้จากผลของยาคุมฉุกเฉินค่ะ